АҞӘА, мшаԥы 2 - Sputnik, Бадри Есиава. Гәдоуҭа мраҭашәаратәи ахәҭа лашарада иаанхеит афымцацәаҳәақәа ахьеиԥҵәаз азы ҳәа рҳәеит АУН "Амшынеиқәафымцамч" Гәдоуҭатәи афилиала аколл-центр аҿы.
Аремонттә бригада аҭыԥ аҿы иҟоуп, аусурақәа мҩаԥысуеит.
Аремонтҟаҵара 2-3 сааҭ рҟынӡа иадхалар алшоит. Аԥҵәара амзыз шьақәдыргылоит.
2020 шықәса ԥхынҷкәын 11 раахыс Аԥсны урыстәылантәи афымцалашара аиуеит, убри аан Гәылрыԥшь, Очамчыра, Тҟәарчал, Гал араионқәа ажьырныҳәа 20 рҟынӡа ЕгрыГЕС аҟынтәи алашара роуан. Кристина Озган лажәақәа рыла Аԥсны уаанӡатәи – 619 миллион мааҭ ауал ақәын.